钦定古今图书集成/明伦汇编/氏族典/第488卷 > 谢廷赞
## 钦定古今图书集成/明伦汇编/氏族典/第488卷 > 谢廷赞

按《明外史谢廷赞传》：“廷赞，字曰可，金谿人。父相，由乡
举为东安知县。廷赞举万历二十六年进士，授刑部
主事。帝有诏，于二十八年春举行册立冠婚之礼。将
届期，都御史温纯、礼科给事中杨天民、御史冯应凤
相继言之，不报。廷赞乃上疏，帝震怒，褫职为民。廷赞
归，侨寓维扬，授徒自给。久之卒。”